Ciprian Ioan Deac are în palmares șapte trofee. A câștigat în 2008 Liga I și Cupa României cu CFR Cluj, chiar dacă a fost împrumutat în sezonul 2007-2008 la Oțelul Galați. Tânărul mijlocaș a debutat în toamna anului 2008 și în Liga Campionilor, cea mai importantă competiție intercluburi din lume, într-un meci cu AS Roma. Ciprian Deac a fost aproape de o calificare la Campionatul European de Tineret din 2009, cu echipa națională de tineret a României, însă a făcut parte din lotul lărgit al „naționalei” mari, pentru Campionatul European din Austria și Elveția, care s-a desfășurat în vara anului 2008. În 2009 a câștigat Cupa și Supercupa României, iar în 2010 a cucerit din nou titlul de campion, Cupa României și Supercupa.